QH คว้า“แสตมป์”แต่ง 4เพลงพิเศษคอนเซปต์ Love Begins at Home
QH นำใช้กลยุทธ์มิวสิคมาร์เก็ตติ้ง ตอกย้ำภาพลักษณ์แบรนด์เจาะกลุ่มเป้าหมายคนรุ่นใหม่ใส่ใจในคุณภาพชีวิตที่ดีคว้า‘แสตมป์ อภิวัชร์’ ศิลปินและนักแต่งเพลงชื่อดัง ปั้น 4เพลงพิเศษภายใต้คอนเซปต์‘Love Begins at Home’บ้านคือจุดเริ่มต้นของความรักเปิดตัวเพลงแรกและเอ็มวีผ่านสื่อออนไลน์พร้อมกันทั่วประเทศ1 ตุลาคม 2558 นี้
28 ก.ย. 2558


นายชัชชาติ สิทธิพันธุ์ ประธานเจ้าหน้าที่บริหารและกรรมการผู้จัดการ บริษัท ควอลิตี้เฮ้าส์ จำกัด (มหาชน) หรือ QH เปิดเผยว่าบริษัทฯได้จับมือกับแสตมป์ อภิวัชร์ เอื้อถาวรสุขนักร้องและนักแต่งเพลงชื่อดัง ภายใต้คอนเซ็ปต์ ‘Love Begins at Home’ บ้านคือจุดเริ่มต้นของความรักสร้างสรรค์และขับร้อง4เพลงพิเศษคือ เพลงหัวใจ เพลงใกล้ๆ เพลงนั่นเธอใช่ไหม และเพลงที่แห่งรักเพื่อสื่อถึงกลุ่มลูกค้าในแต่ละช่วงวัยของชีวิต ที่มีความรักเป็นจุดเริ่มต้น สู่การเติบโตและก่อเกิดเป็นความผูกพันที่บ้าน
ซึ่งทุกบทเพลงสะท้อนผ่านบรรยากาศการอยู่อาศัยจริงภายในโครงการ โดยจะเผยแพร่เพลงดังกล่าวพร้อมมิวสิควิดีโอ (เอ็มวี)ผ่านช่องทางออนไลน์ของควอลิตี้เฮ้าส์เป็นหลัก อาทิ ยูทูปเว็บไซต์ เฟซบุ๊ก ไลน์ รวมทั้งสื่อโฆษณาทางทีวี รถไฟฟ้า MRT ฯลฯ
ทั้งนี้ เพลงแรกที่จะเปิดตัว คือเพลง‘หัวใจ’เนื้อหาเพลงเกี่ยวกับจุดเริ่มต้นของความรักที่รับรู้และสัมผัสได้จากหัวใจ พร้อมเอ็มวีเรื่องราวของชายหนุ่มและหญิงสาว กับความรักสุดพิเศษที่จะทำให้อบอุ่นหัวใจ ติดตามบทเพลงพร้อมเอ็มวีนี้ได้ ในวันที่1 ตุลาคม 2558 นี้ผ่านทุกช่องทางออนไลน์ของควอลิตี้เฮ้าส์สอบถามรายละเอียดเพิ่มเติมได้ที่โทร.1388หรือเว็บไซต์ www.qh.co.th/QHouseLoveSong